Νικήτας Νομικός

Βιογραφία

Ζει στην Αθήνα με την Ηρώ  και  με το γιο τους Φοίβο-Αντώνη. Εργάζεται ως χημικός στο Γενικό Χημείο του Κράτους.  
Ο Νικήτας, μεταξύ άλλων, απολαμβάνει να τρέχει, να κολυμπά, να διαβάζει, να ασχολείται με μαγειρική και ζαχαροπλαστική. 
Από μικρός ανέπτυξε έντονη σχέση με τη φύση κατά τη διάρκεια των καλοκαιρινών διακοπών στο νησί της Αμοργού, τόπο καταγωγής των γονιών του. Σε νεαρή ηλικία του άρεσε το περπάτημα αλλά δεν έτρεχε. Ωστόσο, ένα σοβαρό τροχαίο ατύχημα άλλαξε τη ζωή του το 1995. Το παρ' ολίγον θανατηφόρο ατύχημα  του άφησε μεταξύ άλλων ημιανοψία, (μειωμένο οπτικό πεδίο). Μετά από αυτό το ατύχημα αρνήθηκε να αφήσει την αναπηρία να του καθορίσει τη ζωή, έτσι αποφάσισε να ασχοληθεί με το τρέξιμο. Θεώρησε το τρέξιμο ως εργαλείο που θα του επέτρεπε να γνωρίσει καλύτερα τον εαυτό του και να αντιμετωπίσει θετικά τη ζωή. Παράλληλα με τις επαγγελματικές και οικογενειακές του υποχρεώσεις άρχισε να τρέχει.

Εμπειρία ως δρομέας

Έχει τρέξει σε δεκάδες αγώνες δρόμου μικρότερους του μαραθωνίου και από το 2002 έχει αγωνιστεί σε 13 αυθεντικούς μαραθωνίους της Αθήνας, με καλύτερη επίδοση 3 ώρες και 32 λεπτά.

Υπερμαραθώνιοι

Το 2005 ξεκίνησε να συμμετέχει σε υπερμαραθώνιους αγώνες, με πρώτο του υπερμαραθώνιο ένα δωδεκάωρο αγώνα με διοργανωτή τον Απόλλωνα Δυτικής Αττικής. Το 2006 έτρεξε στο Λουτράκι, στο πρώτο φεστβάλ υπεραποστάσεων με διοργανωτή το Σύλλογο Ελλήνων Ημεροδρόμων, διανύοντας 172 χιλιόμετρα σε 24 ώρες. Από τότε ο Σύλλογος Ελλήνων Ημεροδρόμων έχει διοργανώσει 14 διεθνή φεστιβάλ υπεραποστάσεων στην Αθήνα , όπου ο Νικήτας έχει αγωνιστεί με επιτυχία.  Στους αγώνες αυτούς περιλαμβάνονται: 
- 2 υπερμαραθώνιοι των 48 ωρών (2016, 2018). 
- 4 υπερμαραθώνιοι των 6 ημερών (2013, 2014, 2015, 2017). Ο Νικήτας Νομικός κατέχει το πανελλήνιο ρεκόρ των 6 ημερών διανύοντας 726 χιλιόμετρα. 
- 3 υπερμαραθώνιοι των 7 ημερών (2007, 2008, 2009). Ο Νικήτας Νομικός κατέχει το πανελλήνιο ρεκόρ των 7 ημερών διανύοντας 817 χιλιόμετρα. 
- 1 υπερμαραθώνιος 1000 χιλιομέτρων (2011). Ο Νικήτας Νομικός κατέχει το πανελλήνιο ρεκόρ των 1000 χιλιομέτρων με χρόνο 8 ημέρες 22 ώρες 28 λεπτά. 
- 2 υπερμαραθώνιοι των 1000 μιλίων, (1609,34 χιλιόμετρα), το 2010 και το 2012.
Το 2012 ο Νικήτας Νομικός ήταν ο μόνος που ολοκλήρωσε τον αγώνα (εντός του ορίου του αγώνα των16 ημερών), σε διάστημα 15 ημερών, 22 ωρών και 41 λεπτών.  Ο Νικήτας Νομικός κατέχει το πανελλήνιο ρεκόρ των 1000 μιλίων. Αυτός ο αγώνας είναι πολύ σημαντικός για τον Νικήτα Νομικό και για έναν άλλο λόγο, ότι βοήθησε έναν άλλο άνθρωπο να θεραπευθεί. Με την ευκαιρία της επιτυχίας σε αυτόν τον αγώνα, μια συνέντευξη του Νικήτα Νομικού δημοσιεύθηκε στο τεύχος 57 του RUNNER MAGAZINE. Ένας Έλληνας υπερμαραθωνοδρόμος αποκάλυψε στον Νικήτα ότι η ανάγνωση αυτής της συνέντευξης τον ενέπνευσε να ασχοληθεί με το τρέξιμο. Το τρέξιμο υπεραποστάσεων έγινε ένα θεραπευτικό εργαλείο που του επέτρεψε να απαλλαγεί από την κατάθλιψη, στην οποία παγιδεύτηκε κατά τη διάρκεια της κρίσης στην Ελλάδα και από την οποία δεν είχε κατορθώσει να δραπετεύσει παρά την ιατρική βοήθεια. Σήμερα βρήκε και πάλι το χαμόγελο της αισιοδοξίας και ζει ευτυχισμένα με την οικογένειά του.
Ο Νικήτας Νομικός έχει συμμετάσχει και τερματίσει με επιτυχία και σε άλλους υπερμαραθωνίους, όπως στους: 
- Ευχίδειο Άθλο, Πλαταιές- Δελφοί, 107,5 χιλιόμετρα, (2006, 2008, 2010, 2011, 2013, 2016). 
- Ευχίδειο Υπεράθλο, Δελφοί -Πλαταιές- Δελφοί, 215 χιλιόμετρα, (2009, 2014, 2015, 2017) 
- Αγώνα 100 χιλιομέτρων, (2011, 2012, 2013, 2014, 2015). 
- Σαρωνικό δρόμο, 63 χιλιόμετρα, (2007, 2009, 2011, 2013, 2018). 
- Κρόνιον Πέρασμα, 70 χιλιόμετρα, (2014, 2015, 2016). 
- Δρόμο Αθανάτων, 142 χιλιόμετρα, (2015, 2016, 2017, 2018). 
- Δρόμο Μικράς Ασίας 104,5 χιλιόμετρα, (2016). 
- Πρώτο Αυθεντικό Φειδιππίδειο Δρόμο, Αθήνα - Σπάρτη - Αθήνα, 490 χιλιόμετρα, (2015 με διοργανωτή το Σύλλογο Ελλήνων Ημεροδρόμων), τερματισμός στη Σπάρτη λόγω μη ύπαρξης υποστήριξης για επιστροφή σε Αθήνα. 
- Δεύτερο Αυθεντικό Φειδιππίδειο Δρόμο, Αθήνα - Σπάρτη - Αθήνα, 490 χιλιόμετρα, (2016 με διοργανωτή το Σύλλογο Αθηναίοι Δρομείς). Ο Νικήτας τερμάτισε στην Αθήνα σε 99 ώρες και 49 λεπτά. Με την επιτυχία αυτή ένα μεγάλο όνειρο του Νικήτα έγινε πραγματικότητα. 
- No Finish Line, αγώνα 90 ωρών στην Αθήνα, 3 φορές (2017, 2018, 2019), προσωπικό ρεκόρ 418 χιλιομέτρων (3ος).
Μέχρι σήμερα έχει ολοκληρώσει με επιτυχία 53 υπερμαραθωνίους.

Φιλοσοφία

Οι προκλήσεις δεν σταματούν. Ο Νικήτας Νομικός προσπαθεί πάντα να ξεπεράσει τα γνωστά του όρια υπό την προϋπόθεση ότι παραμένει υγιής. Πιστεύει ότι η δυσκολία των πολυήμερων αγώνων δρόμου είναι περισσότερο διανοητική και ψυχική  από ότι σωματική.
Όπως λέει: "Ο στόχος μου είναι, τρέχοντας αγώνες αντοχής, να εμπνεύσω τους ανθρώπους να γίνουν μια καλύτερη έκδοση του εαυτού τους. Τα μόνα όρια που έχετε είναι αυτά που θέσατε στον εαυτό σας. Ζήστε πέρα από αυτά."
Ο Νικήτας πιστεύει στην  φιλοσοφία του Επίκουρου. "Η ευχαρίστηση (ηδονή) είναι το καλύτερο αγαθό. Ζήσε ευχάριστα. Είναι αδύνατο να ζεις ευχάριστα χωρίς να ζεις με σύνεση, τιμιότητα και δικαιοσύνη και είναι αδύνατο να ζεις με σύνεση, τιμιότητα και δικαιοσύνη χωρίς να ζεις ευχάριστα".